Covid-19-statistieke: Só lyk nuwe gevalle, inentings‘n Gesondheidsorgwerker word by die Chris Hani Baragwanath-hospitaal ingeënt. (Foto: Emmanuel Croset/AFP) Suid-Afrika het nou meer as 1 699 800 bevestigde Covid-19-gevalle met 3 285 nuwe gevalle wat aangemeld is. Dr. Zweli Mkhize, minister van gesondheid, het Maandagaand bevestig dat 1 699 849 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 57 063 nadat nog 89 sterftes aangemeld is: een in die Oos-Kaap, 23 in die Vrystaat, 25 in Gauteng, een in KwaZulu-Natal, 17 in Limpopo, vier in die Noord-Kaap en 18 in die Wes-Kaap. Tot dusver het 1 581 540 mense reeds van die virus herstel; dit is ’n herstelkoers van 93%. Suid-Afrika het tot dusver 11 899 793 toetse vir Covid-19 gedoen, 23 199 sedert die vorige verslag. Altesaam 479 768 gesondheidsorgwerkers is tydens die eerste fase van die inentingsprogram ingeënt. Meer as 870 400 mense is reeds tydens die tweede fase ingeënt. Provinsiale statistieke: Sterftes en gevalle wat herstel het: